**Ovim putem napominjemo kako studenti nemaju razloga za zabrinutost ukoliko nisu primili e-mail sa uputama za provjeru podataka budući da oni i dalje konkuriraju za STEM stipendiju. Ljubazno Vas molimo da putem svojih informacijskih kanala o tome obavijestite studente na Vašem visokom učilištu kako bi na vrijeme, ukoliko i nisu primili e-mail, provjerili ispravnost svojih podataka o broju ECTS bodova i prosjeku ocjena, odnosno rezultatu državne mature na sljedećoj poveznici:** <https://stemstipendije.mzo.hr/> .

U navedenu aplikaciju studenti se prijavljuju putem svog [AAI@Edu.Hr](mailto:AAI@Edu.Hr) elektroničkog identiteta. Ukoliko student primijeti da njegovi podaci u aplikaciji nisu ispravni vezano uz broj ECTS-a i prosjek ocjena, uputa je da se obrati visokom učilištu u svrhu ispravka podataka ili provjere podatke na stranicama ISSP-a <https://issp.srce.hr>. Ukoliko podaci o rezultatima državne mature nisu ispravni, student se treba obratiti na [stem-stipendije@mzo.hr](mailto:stem-stipendije@mzo.hr) sa podatkom o OIB-u kako bi Ministarstvo provjerilo podatke sa Nacionalnim centrom za vanjsko vrednovanje obrazovanja. Napominjemo kako su za studente prve godine vidljivi samo podaci o državnoj maturi iz matematike (te fizike, kemije i biologije ukoliko ih je student polagao), a za studente druge i treće godine vidljivi su prosjek ocjena i broj stečenih ECTS bodova u tijeku dosadašnjeg studija.

**VAŽNO:**

* **podaci o godini završetka srednjoškolskog obrazovanja u postupku su preuzimanja iz e-Matice te bi uskoro unutar aplikacije trebali biti vidljivi svim studentima**
* **identifikacijske oznake u postupku su generiranja i bit će svim studentima pravovremene dodijeljene i vidljive unutar aplikacije**
* **kako postoji određeni broj studenata koji nemaju evidentiranu e-mail adresu AAI sustava uputa je da studenti provjere** [**AAI@EduHr**](mailto:AAI@Edu.Hr) **identitet i ažuriraju adresu u ISVU sustavu na matičnoj ustanovi kako bi mogli pravovremeno primati daljnje obavijesti**

Naglašavamo kako je podatke moguće ispraviti zaključno s danom **10. studenim 2017. godine do 12:00 h**. Ukoliko do navedenog vremena nisu ispravljeni podaci uzet će se podaci koji su navedeni u aplikaciji te će Povjerenstvo za dodjelu državnih stipendija u STEM područjima znanosti na temelju tih podataka izraditi rang-liste.

Za sve ostale informacije Vi i studenti možete se obratiti Ministarstvu znanosti i obrazovanja na [stem-stipendije@mzo.hr](mailto:stem-stipendije@mzo.hr).

S poštovanjem,

Uprava za visoko obrazovanje

Ministarstvo znanosti i obrazovanja